Umaziɣ, Rrnu ɣef way-a tibbawt-agi tewɛer ɣef tmetti i merra, acku s umata teqqen ɣer usugen, tbedd deg udem n yidles akked tudert n waggag, lsas-is ulac smaḥ, lebɣi n usdukkel n tikta n usenqed akked tulya n temliliyin gar tmetti d uwanek. Skud At n tmurt n Tmazɣa ur seḥbibren ara ɣef wayla-nsen s umgired-is (s tewsatin-is) akked uguren akk i yezemren ad asen-id-azgin deg ubrid, ur ttazmaren ara ad ffɣen seg tgunzit tadelsant (. Ur yezmir ad yili la asnulfu la tudert tadelsant tillawt, mi ara negzem seg tmurt yiwen seg yisufar-is igejdanen, mi ara nesnernay tatut n umezruy d yidles, mi ara nḥettem ɣef yiman-nneɣ ddarya tagmawant, mi ara nebnu imal n tmetti ɣef lsas n tmacahut deg wadeg n lsas illaw.